ଚାଇନା ସହ ସମ୍ପର୍କ ବଢାଉଛି ମାଲଦ୍ୱୀପ, ମାଲେରେ ଡ୍ରାଗନର ଗୁଇନ୍ଦା ଜାହାଜ
ବେଜିଂ,୨୩।୧: ଭାରତ ସହିତ ତିକ୍ତତା ବଢିବା ପରେ ଚାଇନା ସହିତ ମାଲଦ୍ୱୀପର ବନ୍ଧୁତା ବୃଦ୍ଧି ପାଉଛି। ଫଳାଫଳ ହେଉଛି ଚାଇନାର ଗୁଇନ୍ଦା ଜାହାଜ ମାଲଦ୍ୱୀପ ଆଡକୁ ଗତି କରୁଛି। ଚାଇନାର ଏହି ଜାହାଜ ‘ଜିଆଙ୍ଗ ୟାଙ୍ଗ ହଙ୍ଗ ୦୩’ ମାଲଦ୍ୱୀପର ରାଜଧାନୀ ମାଲେ ଆଡକୁ ଗତି କରୁଛି। ଭାରତୀୟ ନୌସେନା ଏହା ଜାଣିଛି ଏବଂ ଏହାର ତୀକ୍ଷ୍ଣ ନଜର ରଖିଛି। ଶ୍ରୀଲଙ୍କା ନିକଟରେ ଦେଖାଯାଇଥିବା ଏହି ଜାହାଜ ସମାନ ପ୍ରକାରର ଏବଂ ଭାରତ ଏହାକୁ ବିରୋଧ କରିଥିଲା।  
ସିଏନଏନ ନ୍ୟୁଜ-୧୮ର ରିପୋର୍ଟ ଅନୁଯାୟୀ ପ୍ରତିରକ୍ଷା ସୂତ୍ରରୁ ପ୍ରକାଶ ଯେ ଭାରତୀୟ ନୌସେନା ଚାଇନାର ଗୁଇନ୍ଦା ଜାହାଜ ବିଷୟରେ ଅବଗତ ଅଛି ଏବଂ ଏହାର ଗତିବିଧି ଉପରେ ନଜର ରଖିଛି। ସୂତ୍ରରୁ ପ୍ରକାଶ ଯେ, ବର୍ତ୍ତମାନ ପର୍ଯ୍ୟନ୍ତ ’ଇଣ୍ଡିଆନ ଏକ୍ସକ୍ଲୁସିଭ ଇକୋନୋମିକ ଜୋନ’ (ଇଇଜେଡ୍) ମଧ୍ୟରେ ଜାହାଜ ଦ୍ୱାରା କୌଣସି ପ୍ରକାରର ଗବେଷଣା କାର୍ଯ୍ୟକଳାପ କରିବାର କୌଣସି ମାମଲା ସାମ୍ନାକୁ ଆସିନାହିଁ। ଚାଇନାର ରିସର୍ସ ଜାହାଜ କିଛି ସପ୍ତାହ ମଧ୍ୟରେ ମାଲଦ୍ୱୀପରେ ପହଞ୍ଚିବ ବୋଲି ଆଶା କରାଯାଉଛି।